Diari Oficial de la Generalitat Valenciana


Sumari del DOGV 6072, del 05-08-2009 (2009/9249)

RESOLUCIÓ de 28 de juliol de 2009, de la directora general d'Ordenació, Avaluació i Investigació Sanitària, per la qual s'adjudiquen borses d'ampliació d'estudis per a estades breus en centres d'investigació nacionals i estrangers per a l'any 2009.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6072

Data del DOGV
:   05-08-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9249


Data del document
:   28-07-2009

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * suport econòmic
    * assignació per estudis
    * ajuda pública

RESOLUCIÓ de 28 de juliol de 2009, de la directora general d'Ordenació, Avaluació i Investigació Sanitària, per la qual s'adjudiquen borses d'ampliació d'estudis per a estades breus en centres d'investigació nacionals i estrangers per a l'any 2009. [2009/9249]  
Per Orde de 31 de març de 2009 de la Conselleria de Sanitat (Diari Oficial de la Comunitat Valenciana núm. 6.003, de 29.04.2009), es van convocar i van establir les bases reguladores per a la concessió de borses d'ampliació d'estudis per a estades breus en centres d'investigació nacionals i estrangers, amb caràcter postdoctoral, per a l'any 2009.  
En els pressupostos de la Generalitat Valenciana per a l'exercici 2009 hi ha una dotació de 65.000 euros (seixanta-cinc mil euros) en el programa pressupostari 21.10.76.7535.507.85 de la Direcció General d'Ordenació, Avaluació i Investigació Sanitària, capítol IV i codi de línia T5847000, que té com a finalitat el finançament d'ajudes per a ampliació d'estudis postdoctorals en centres nacionals i estrangers en investigació sanitària i biomèdica.  
Vist que els investigadors que al final es relacionen han sol·licitat borses d'ampliació per a finançar l'estada en centres d'investigació nacionals i estrangers, en els termes que preveu l'orde de referència.  
Atesa la normativa d'aplicació general i examinades les sol·licituds de borses d'ampliació d'estudis objecte de la convocatòria.  
Vista la proposta formulada per la comissió avaluadora de les ajudes, que ha avaluat les sol·licituds individualitzadament seguint els criteris de selecció establits en l'article 10 de l'esmentada orde, ha procurat garantir l'eficàcia i eficiència de les actuacions i ha ajustat les possibles borses d'ampliació d'estudis als recursos previstos per al 2009.   
Atesa la competència delegada per a resoldre esta convocatòria segons que disposa l'article 12 de l'orde de referència, resolc sobre els expedients de sol·licitud de beques presentats.  
Primer  
Concedir les borses d'ampliació d'estudis per a finançar les estades en centres d'investigació nacionals i estrangers per a l'any 2009 als investigadors que s'esmenten en l'annex, així com les quantitats, per a contribuir a una major capacitació dels professionals sanitaris com a investigadors en matèria sanitària i que han de fer-se durant l'exercici 2009, per un import total de 49.374,00 euros (quaranta-nou mil tres-cents setanta-quatre euros).  
Segon  
Les persones beneficiàries de les borses d'ampliació d'estudis han de remetre a l'Oficina d'Investigació Sanitària de la Direcció General d'Ordenació, Avaluació i Investigació Sanitària, en el termini d'un mes des de la finalització de l'estada, la documentació següent:  
- Informe del treball fet, que continga els resultats obtinguts i on es faça constar la conformitat del responsable de l'equip o grup investigador receptor.  
- Certificat de l'estada, emés pel representant legal del centre de destinació, en què conste les dates d'inici i finalització de l'estada, amb el vistiplau del responsable de l'equip o grup científic receptor.  
- Justificació de les despeses subvencionables de transport al lloc de destinació i de retorn al lloc d'origen, segons consta en la ordre de la convocatòria   
La no-presentació d'esta documentació en el termini previst comportarà l'obligació de reintegrar la quantia percebuda.  
La realització de l'estada per un període de temps inferior al previst en esta resolució de concessió de la borsa d'ampliació d'estudis suposarà l'obligació de reintegrar una part de la quantia percebuda proporcional al període no aprofitat de l'estada.  
La presentació de justificants de les despeses subvencionables de transport per un import inferior al concedit per a este concepte suposarà el reintegrament de la quantitat no justificada.  
Tercer  
Les sol·licituds no concedides poden ser arreplegades pels interessats o per una persona degudament autoritzada a l'Oficina d'Investigació Sanitària de la Conselleria de Sanitat (carrer Misser Mascó, números 31-33 de València) durant els dos mesos següents a la publicació en el «Diari Oficial de la Comunitat Valenciana» de la resolució de la convocatòria. Transcorregut eixe termini es procedirà a destruir-les.  
Quart  
Que es notifique esta resolució a tots els interessats, advertint que posa fi a la via administrativa, i que s'hi pot interposar davant del conseller de Sanitat un recurs potestatiu de reposició en el termini d'un mes, a partir de l'endemà de la notificació o, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació de la present resolució, segons que disposen l'article 109 de la Llei 30/1992, de Règim Jurídic de les Administracions Públiques i del Procediment Administratiu Comú, els articles 10, 25.1 i 46 de la Llei 29/1998, de 13 de juliol, Reguladora de la Jurisdicció Contenciós Administrativa.  
València, 28 de juliol de 2009. La directora general d'Ordenació, Avaluació i Investigació Sanitària: Pilar Viedma Gil de Vergara.  
Annex  
Llista de borses d'ampliació d'estudis concedides  
Expedient núm.: BE-01/09  
Investigador beneficiari: Antonio Nieto García  
Centre de treball: Hospital Universitari la Fe de València  
Centre de destinació: Secció d'Al·lergia i Immunologia, Universitat de Wisconsin, Madison, EUA.  
Objecte de l'estada: Estudi de la relació entre asma infantil i virus. Paper dels virus com a facilitadors del desenvolupament d'asma i com a desencadenants d'exacerbacions d'asma en xiquets asmàtics.  
Ajuda concedida: 6.763,00 €  
Duració: 92 dies  
Expedient núm.: BE-02/09  
Investigador beneficiari: Miguel Ángel Martínez Beneito  
Centre de treball: Centre Superior d'Investigació en Salut Pública  
Centre de destinació: Statistical and Applied Mathematical Sciences Institute, Durham (North Carolina), EUA  
Objecte de l'estada: Adquisició de noves tècniques de modelització espaciotemporal de malalties. Integració en el programa de treball desenvolupat pel Statistical and Applied Mathematical Sciences Institute.  
Ajuda concedida: 6.416,00 €  
Duració: 89 dies  
Expedient núm.: BE-03/09  
Investigador beneficiari: M. Adela Cañete Nieto  
Centre de treball: Hospital Universitari la Fe de València  
Centre de destinació: Birmingham Clinical Trial Unit (BCTU), Universitat de Birmingham, Birmingham, Regne Unit.  
Objecte de l'estada: Estandardització de procediments per al desenvolupament d'estudis clínics pediàtrics d'acord amb la nova normativa europea i les normes de la bona pràctica clínica: aplicació en oncologia pediàtrica.   
Ajuda concedida: 2.385,00 €  
Duració: 33 dies  
Expedient núm.: BE-04/09  
Investigador beneficiari: Maximiliano Rafael Lloret Larrea  
Centre de treball: Hospital Universitari la Fe de València  
Centre de destinació: Guy's and St Thomas' NHS Foundation Trust, Departament of Health, Londres, Regne Unit.  
Objecte de l'estada: Formació en tècniques de radiologia intervencionista en les àrees de intervencionisme oncològic, pediàtric, vascular perifèric, vascular visceral i tècniques d'exclusió d'aneurismes d'aorta.  
Ajuda concedida: 2.835,00 €  
Duració: 42 dies  
Expedient núm.: BE-05/09  
Investigador beneficiari: Francisco Javier Buesa Gómez  
Centre de treball: Hospital Clínic Universitari de València  
Centre de destinació: Protein Chemistry Laboratory, Aarhus University, Aarhus, Dinamarca  
Objecte de l'estada: Estudi de l'activitat protectora de glucoconjugats de la llet materna front a norovirus.  
Ajuda concedida: 2.540,00 €  
Duració: 31 dies  
Expedient núm.: BE-07/09  
Investigador beneficiari: José Luis García Giménez  
Centre de treball: Centre d'Investigació Biomèdica en Xarxa de Malalties Rares  
Centre de destinació: CIPSM. Center for Integrated Protein Science, Munic, Alemanya.  
Objecte de l'estada: Aprenentatge de tècniques de purificació per electroforesi bidimensional i HPLC d'histones. Correlació de la modulació de la conformació de la cromatina amb proliferació cel·lular i expressió gènica en distints models cel·lulars entre les cèl·lules procedents d'algunes malalties rares com atàxia de Friedreich.  
Ajuda concedida: 3.947,00 €  
Duració: 62 dies  
Expedient núm.: BE-09/09   
Investigador beneficiari: Joaquín Sanchis Martínez  
Centre de treball: Centre d'Investigació Príncep Felip  
Centre de destinació: The Skaggs Institute for Chemical Biology, The Scripps Research Institute, La Jolla, EUA  
Objecte de l'estada: Conjugació de finger de zinc a polímers amb propietats terapèutiques per a millorar la seua capacitat de transport i reconeixement selectiu de dianes específiques.  
Ajuda concedida: 6.475,00 €  
Duració: 92 dies  
Expedient núm.: BE-10/09  
Investigador beneficiari: Rosa María Albert Sanchis  
Centre de treball: Departament de Salut d'Alacant - Sant Joan d'Alacant. Centre de Salut del Cap de l'Horta  
Centre de destinació: Sisä-Savanterveydenhuallan Kuntayhtumä, Suonenjoki, Finlàndia  
Objecte de l'estada: Estudi de la labor assistencial i la gestió d'infermeria de salut mental en una Unitat de Salut Mental de Suonenjoki.  
Ajuda concedida: 6.100,00 €  
Duració: 90 dies  
Expedient núm.: BE-11/09  
Investigador beneficiari: María Isabel Acién Sánchez  
Centre de treball: Hospital Universitari de Sant Joan d'Alacant  
Centre de destinació: Derby City General Hospital, National Health System and University of Nottingham, Derby, Regne Unit  
Objecte de l'estada: Esterilitat, endometriosi i tècniques de reproducció assistida.  
Ajuda concedida: 3.379,00 €  
Duració: 51 dies  
Expedient núm.: BE-12/09  
Investigador beneficiari: Ángeles Gómez Martínez  
Centre de treball: Universitat Miguel Hernández  
Centre de destinació: Grupo de investigación en Biología Molecular del Cáncer, Universidad de Extremadura, Badajoz  
Objecte de l'estada: Aprenentatge de tècniques de biologia molecular per a l'estudi dels mecanismes implicats en la regulació de l'expressió gènica.  
Ajuda concedida: 1.998,00 €  
Duració: 31 dies  
Expedient núm.: BE-13/09  
Investigador beneficiari: Ana Silvia Lucia Noreña Peña  
Centre de treball: Universitat d'Alacant  
Centre de destinació: Centro de Investigaciones de la Facultad de Enfermería, Universidad de Antioquia, Medellín, Colombia  
Objecte de l'estada: Estudi de les condicions de benestar psicosocial dels xiquets hospitalitzats des de la perspectiva de la interacció comunicativa.  
Ajuda concedida: 6.536,00 €  
Duració: 92 dies